Red Nacional de los Ferrocarriles Españoles

Red Nacional de los Ferrocarriles Españoles (RENFE) 1941tik 2004ra bitartean Espainiako zabalera iberiarreko burdinbide sarea ustiatu zuen erakunde publikoa izan zen, Espainiako Sustapen Ministerioaren menpekoa. Trenbide bidezko bidaiari eta zamen garraioaz arduratu zen 2005eko urtarrilaren 1.an, Trenbide Sektorearen Legea indarrean sartu ondoren,Trenbide Sektorearen Legea enpresa bitan zatitu zen arte. Zatiketa horretatik Renfe Operadora sortu zen alde batetik, trenbide eragile funtzioa betetzeko; eta bestetik ADIF (Administrador de Infraestructuras Ferroviarias) sortu zen trenbide azpiegiturak kudeatzeko.

RENFE frankismo garaian sortu zen, 1941eko hasieran, Gerra Zibilaren ostean. Horretarako, Francoren diktadura erregimenak Espainiako bi burdinbide konpainia handiak, MZA eta Norteko Konpainia, eta beste txikiago batzuk bateratu zituen. Ia 64 urtez Espainiako zabalera iberiarreko trenbide sarearen monopolioa izan zuen, 2004ko abenduaren 31ra arte, alegia. Trenbide garraioen inguruko europar zuzentarauak betearazita, RENFE aurretik aipatutako bi enpresatan zatitu zuen Espainiako Gobernuak. Renferen sorkuntzarekin Gerra Zibilean suntsituak izan ziren trenbide guztiak berreraikitzea lortu zen.

 Barne egituraketa 
1990tik enpresa berregituratu zen, Negozio Unitate izeneko taldeak sortuz. Hala, barne egituraketa hurrengo taldeetan banatzen zen:

 Aldirien Negozio Unitatea
 Eskualdeen Negozio Unitatea
 Distantzia Luzeko Negozio Unitatea - Linea Handiak
 Abiadura Handiko Negozio Unitatea
 Kargen Negozio Unitatea
 Garraio konbinatuko Negozio Unitatea
 Zamen Negozio Unitatea
 Trenen mantenu osoko Negozio Unitatea - Renfe Integria

 Presidenteak 
IzenaHasieraAmaieraOharrakGregorio Pérez Conesa1941ko urtarrilaren 21a1944ko urtarrilaren 30aBurdinbideen nazionalizazioa eta RENFEren sorrera.Eduardo Alfonso Quintanilla1944ko urtarrilaren 30a1947ko otsailaren 11Rafael Benjumea y Burín1947ko otsailaren 111952ko urriaren 23aAlfonso Peña Boeuf1952ko urriaren 23a1957ko uztailaren 3aAgustín Plana Sancho1957ko uztailaren 3a1962ko uztailaren 20aBaeza-Utiel linearen uztea.Carlos Mendoza Gimeno1962ko uztailaren 20a1967ko uztailaren 22aLeopoldo Calvo-Sotelo1967ko uztailaren 22a1968ko uztailaren 26aMadril-Burgos trenbide zuzenaren inaugurazioa.Alfonso Osorio García1968ko uztailaren 26a1970ko ekainaren 6aFrancisco Lozano Vicente1970ko ekainaren 6a1975ko abenduaren 19aFrancisco Franco hil zen.Plácido Álvarez Fidalgo1975ko abenduaren 19a1978ko otsailaren 22aEnrique de Guzmán Ozamiz1978ko otsailaren 22a1978ko apirilaren 3aIgnacio Bayón Mariné1978ko apirilaren 3a1980ko ekainaren 18aAlejandro Rebollo Álvarez-Amandi1980ko ekainaren 18a1982ko irailaren 4aAntonio Carbonell Romero1982ko irailaren 4a1983ko urtarrilaren 4aRamón Baixados Male1983ko urtarrilaren 4a1985ko irailaren 12a1984ko kontratu programa: defizitdun lineen ixtea.Julián García Valverde 1985ko irailaren 12a1991ko martxoaren 16aMercè Sala Schnorkowski1991ko martxoaren 16a1996ko ekainaren 18aMadril-Sevilla abiadura handiko linearen inaugurazioa.Miguel Corsini Freese1996ko ekainaren 18a2004ko maiatzaren 8aMadril-Lleida abiadura handiko linearen inaugurazioa.José Salgueiro Carmona2004ko maiatzaren 8a2005ko urtarrilaren 1.aRENFEren zatiketa.

 Erreferentziak 

 Ikus, gainera 
 Renfe Operadora
 Administrador de Infraestructuras Ferroviarias
 Eusko Trenbideak, EAEn
 FGC, Katalunian
 FGV, Valentziako Erkidegoan
 Ferrocarriles de Vía Estrecha, Espainiako iparraldean

 Kanpo estekak 

Kategoria:Espainiako garraio enpresak
Kategoria:Espainiako burdinbidea
Kategoria:1941ean sortutako enpresak